钦定古今图书集成/理学汇编/文学典/第149卷 > 《刘勰文心雕龙》 > 《书记篇》
## 钦定古今图书集成/理学汇编/文学典/第149卷 > 《刘勰文心雕龙》 > 《书记篇》

笺者，表也，表识其情也。崔寔奏记于公府，则崇让之
德音矣；黄香奉笺于江夏，亦肃公之遗式矣。公干笺
记，文丽而规益，子桓弗论，故世所共遗。若略名取实，
则有美于为诗矣。刘廙《谢恩》，喻切以至；陆机自叙，情
周而巧，笺之善者也。原笺记之为式，既上规乎表，亦
下睨乎书，使敬而不慑，简而无傲，清美以惠其才，彪
蔚以文其响，盖《笺》《记》之分也。